5. Forsknings- og uddannelsesevalueringer (dele som lukket punkt)

Indstilling

Det indstilles, at bestyrelsen orienterer sig i materialet vedrørende forskningsevalueringer for hhv. DTU Fysik, DTU Kemiteknik og DTU Bioengineering og de seks gennemførte uddannelsesevalueringer i 2024.

Sagsfremstilling

Bestyrelsen orienteres én gang årligt om resultatet af det forgangne års forskningsevalueringer i form af *executive summaries* fra panelernes evalueringsrapporter, og om de uddannelsesretninger, der er evalueret i det forgangne år.

*Om forskningsevalueringerne*

Forskningsevalueringerne (tidl. kaldet institutevaluering) har været udført siden 2006 på DTU’s institutter. Forskningsevalueringerne er blevet til på DTU’s eget initiativ med det formål at sikre, at forskning og ph.d.-uddannelse på DTU holder et kontinuerligt højt internationalt niveau. DTU inviterer internationale topforskere (4-6 pr. institut) til at give en her-og-nu status på institutternes forskningshøjde, vurdere instituttets forskningsstrategi og komme med anbefalinger til fremtiden. Evalueringerne er baseret på en selvevalueringsrapport og et site-visit.

Hvert institut er evalueret i sin helhed med tekst og en karakter fra 1 til 4, hvor 4 er den højest mulige karakter. De enkelte forskningssektioner vurderes enkeltvis med en karakter, mens forskningsinfrastruktur evalueres med prosa.

DTU’s daglige ledelse behandler alle forskningsevalueringsrapporter, og institutdirektøren og prorektor har efterfølgende en dialog om rapportens konkrete anbefalinger og den daglige ledelses standpunkter. I fællesskab fastsættes konkrete opfølgningspunkter, der indgår i de følgende to års rapporter for Strategisk Plan (SP).

Karakterskala

1. *Work that is at the cutting edge internationally, and which most likely will have an important and substantial impact in the field. The research unit is considered amongst the international leaders.*
2. *Work that is internationally competitive and is expected to make a significant contribution; nationally speaking at the forefront in the field. The research unit is considered an international player and a national leader.*
3. *Work that is competitive at the national level and will probably make a valuable contribution in the international field. The research unit is considered internationally visible and a national player.*
4. *Work that is solid but not exciting will add to our understanding and is in principle worthy of support. It is considered of less priority than work in the above categories. The research unit is nationally visible.*

Forskningsevalueringerne betragtes i udgangspunktet som et internt arbejdsredskab og behandles med fortrolighed, med undtagelse af det afsnit, der omhandler ph.d.-skolen, da de bruges til afrapportering til Uddannelses- og Forskningsministeriet.

*Om uddannelsesevalueringerne*

Det følger af DTU’s institutionsakkreditering, at universitetet er forpligtiget til at sikre løbende og systematiske evalueringer af institutionens samlede uddannelsesudbud med inddragelse af eksterne faglige eksperter. Som følge af en indarbejdet turnusordning, evalueres alle uddannelsesretninger inden for en 6-årsperiode. Målet med uddannelsesevalueringerne er at;

* få nuværende og tidligere studerendes vurdering af uddannelsens opbygning, sammenhæng og progression,
* få mulighed for at sammenligne uddannelsen med tilsvarende uddannelser på andre universiteter og med andre DTU-uddannelser på samme niveau,
* analysere og diskutere uddannelsens styrker og svagheder og identificere udviklingsmuligheder,
* dele og sprede viden om best practice.

Evalueringen tager afsæt i den eksisterende uddannelse, herunder formelle rammer (studieordning m.v.) og praksisser vedr. undervisning, vejledning, eksamen m.v. Evalueringens sigte er orienteret mod fremtiden med et fokus på strategier og planer for videreudvikling af uddannelsen. Dette sigte forfølges i en visionsproces, hvor studielederen i samarbejde med nøgleundervisere og interessenter formulerer en vision for uddannelsen for de kommende seks år. Visionspapiret udnytter erfaringerne fra evalueringerne og danner grundlag for selve visionspapiret. Visionspapiret ledsages en handlingsplan, som den daglige ledelse følger op på bl.a. i forbindelse med det ledelsesmæssige årshjul. I og med at visionsprocessen, pga. ændringer i årshjulet for turnusplanen, stadig pågår for de uddannelser, som havde panelbesøg i efteråret 2024, er det endnu ikke muligt at dele hovedpunkter fra visionsprocessen. Der vil blive fulgt op på visionsprocessen for efterårets evalueringsprocesser.

Bilag

* Bilag 1: Oversigt over forskningsevalueringer 2020-2024
* Bilag 2: Executive summary (DTU Fysik, DTU Kemiteknik og DTU Bioengineering)
* Bilag 3: Resumé af uddannelsesevalueringer
* Bilag 4: Oversigt over forsknings- og uddannelsesevalueringers panelmedlemmer